
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΠΑΤΡΙΑΡΧΙΚΟ ΙΔΡΥΜΑ ΟΡΘΟΔΟΞΟΥ ΙΕΡΑΠΟΣΤΟΛΗΣ 


ΑΠΩ ΑΝΑΤΟΛΗΣ» και κύρωση του οργανισμού αυτού. 1 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΣΑΚΗ ΚΑΡΑΓΙΩΡΓΑ» και κύρωση του οργανισμού 
αυτού... 2 


Δ ΙΑΤΑΓΜΑΤ Α 

(ΐ) 

Έγκριση σύστασης του κοινωφελούς ιδρύματος με την επωνυμία «ΠΑ¬ 
ΤΡΙΑΡΧΙΚΟ ΙΔΡΥΜΑ ΟΡΘΟΔΟΞΟΥ ΙΕΡΑΠΟΣΤΟΛΗΣ ΑΠΩ 

ΑΝΑΤΟΛΗΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 40748/15.4.1987 πράξη της Συμβολαιογράφου Αθη¬ 
νών Αναστασίας Παπακωνσταντίνου-Μαλάμη, όπως αυτή τροποποιή¬ 
θηκε με την αριθ. 41246/15.3.1989 πράξη της ίδιας συμβολαιογρά¬ 
φου, με την οποία το Οικουμενικό Πατριαρχείο Κωνσταντινουπόλεως 
σύστησε κοινωφελές ίδρυμα με την επωνυμία «ΠΑΤΡΙΑΡΧΙΚΟ 
ΙΔΡΥΜΑ ΟΡΘΟΔΟΞΟΥ ΙΕΡΑΠΟΣΤΟΛΗΣ ΑΠΩ ΑΝΑΤΟΛΗΣ» και 
με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Τις από 29.3.1988 και 11.4.1989 γνωμοδοτήσεις του Συμβου¬ 
λίου Εθνικών Κληροδοτημάτων με πρόταση των Υπουργών Εξωτερι¬ 
κών, Οικονομικών και Εθνικής Παιδείας και Θρησκευμάτων, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΠΑΤΡΙΑΡΧΙΚΟ ΙΔΡΥΜΑ ΟΡΘΟΔΟΞΟΥ ΙΕΡΑΠΟΣΤΟΛΗΣ 
ΑΠΩ ΑΝΑΤΟΛΗΣ», η οποία έγινε από το Οικουμενικό Πατριαρχείο 
Κωνσταντινουπόλεως με την αριθ. 40748/15.4.1987 πράξη της συμ¬ 
βολαιογράφου Αθηνών Αναστασίας Παπακωνσταντίνου-Μαλάμη, 
όπως αυτή τροποποιήθηκε με την αριθ. 41246/15.3.89 πράξη της 
ιδίας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο.των Υπουργών Εξωτερικών, Οικο¬ 
νομικών και Εθνικής Παιδείας και Θρησκευμάτων και διέπεται από τις 


διατάξεις της παραπάνω συστατικής του πράξης, του παρακάτω οργα¬ 
νισμού, του Α.Ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκαέξι (16) άρθρα και καταχωρίζε¬ 
ται παρακάτω: 

* _ > 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΠΑΤΡΙΑΡΧΙΚΟ ΙΔΡΥΜΑ ΟΡΘΟΔΟΞΟΥ ΙΕΡΑΠΟΣΤΟΛΗΣ 
ΑΠΩ ΑΝΑΤΟΛΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΠΑΤΡΙΑΡΧΙΚΟ 
ΙΔΡΥΜΑ ΟΡΘΟΔΟΞΟΥ ΙΕΡΑΠΟΣΤΟΛΗΣ ΑΠΩ ΑΝΑΤΟΛΗΣ», που 
συστήθηκε από το Οικουμενικό Πατριαρχείο Κωνσταντινουπόλεως, με 
την αριθ. 40748/15.4.1987 πράξη της Συμβολαιογράφου Αθηνών 
Αναστασίας Παπακωνσταντίνου - Μαλάμη, όπως αυτή τροποποιήθηκε 
με την αριθ. 41246/15.3.1989 πράξη της ίδιας συμβολαιογράφου, 
αποτελεί νομικό πρόσωπο ιδιωτικού δικαίου και διέπεται από τις διατά¬ 
ξεις της παραπάνω συστατικής πράξης, του παρόντος Οργανισμού, του 
Α.Ν. 2039/1939, όπως κάθε φορά ισχύει ο νόμος αυτός και των δια¬ 
ταγμάτων που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά την επωνυμία του ιδρύματος και στη μέσή φέρει περίγραμμα του 
χάρτη της Άπω Ανατολής με το δικέφαλο αετό. 

Άρθρο 2 
Σκοποί 

Σκοποί του Ιδρύματος είναι: 

α) Η ενίσχυση του πολυμερούς πνευματικού, πολιτιστικού, εκπαιδευ¬ 
τικού και φιλανθρωπικού έργου του Οικουμενικού Πατριαρχείου, που 
ασκεί στην Άπω Ανατολή γενικά και ειδικώτερα με την ενίσχυση του 
Ιεραποστολικού Οργανισμού του Οικουμενικού Πατριαρχείου με την 
επωνυμία «ΕΟϋΜΕΝΙΟΑΕ ΡΑΤΚΙΑΚ0ΗΑΤΕ ΟΚΤΗΟϋΟΧ ΕΑ5Τ- 
ΕΚΝ ΜΙ55ΙΟΝ» και β) Η ενίσχυση των Ορθοδόξων Εκκλησιαστικών 
Κοινοτήτων των χωρών της Άπω Ανατολής, που υπάγονται στη δι¬ 
καιοδοσία του Οικουμενικού Πατριαρχείου και ποιμαίνονται από τον 
αρμόδιο Έξαρχο του Οικουμενικού Πατριάρχη. 

Άρθρο 3 

Μέσα πραγματοποίησης των σκοπών 

1. ·Η πραγματοποίηση του σκοπού του Ιδρύματος, που αναφέρεται 
στο στοιχείο (α) του προηγουμένου άρθρου κατά κύριο λόγο επιδιώκε- 

ται: 

α) Με την καλλιέργεια και διάδοση του πνεύματος της Ορθοδόξου Ιε¬ 
ραποστολής, ώστε να συνειδητοποιήσουν οι ορθόδοξοι την ανάγκη της 
μετάδοσης του ευαγγελικού μηνύματος προς «πάντα τα έθνη» κατά την 
εντολή του Κυρίου. 

β) Με την αναζήτηση καταλλήλων προσώπων που μπορούν να εργα- 
σθούν ιεραποστολικά στις χώρες της Ασίας. 

γ) Με την εξεύρεση πόρων και αποστολή των χρηματικών ποσών πού 
απαιτούνται για την πραγματοποίηση των προγραμμάτων των ιεραπο¬ 
στολικών αποστολών και κλιμακίων. 

δ) Με την αποστολή ιερών σκευών, εικόνων, αμφίων, διαφόρων εκ¬ 
κλησιαστικών ειδών και βιβλίων για την καλή λειτουργία των Ιερών 
Ναών και των πάσης φύσεως σχολείων των ιεραποστολών. 

ε) Με την κάλυψη εξόδων μεταβάσεως στις χώρες της ιεραποστολής 
κληρικών ή λαϊκών καθηγητών, διδασκάλων ή άλλων συνεργατών. 

στ) Με την χορήγηση υποτροφιών, χωρίς διαγωνισμό, σε νέους εκ 
των χωρών της ιεραποστολής, προκειμένου να καταστούν περισσότερο 
χρήσιμοι στο έργο της ιεραποστολής και έπειτα από απόφαση του Διοι¬ 
κητικού Συμβουλίου. 

ζ) Με την ίδρυση και λειτουργία οικοτροφείου μετεκπαιδευμένων 
σπουδαστών εκ των χωρών της ιεραποστολής και κάθε άλλης αναλόγου 
στέγης για την εξυπηρέτηση προσώπων σχετιζομένων με την ιεραπο¬ 
στολή. 

η) Με την έκδοση βιβλίων και ποικίλων εντύπων στις γλώσσες των 
χωρών της ιεραποστολής. 

θ) Με την ποιμαντική μέριμνα για την εξυπηρέτηση των πνευματι¬ 
κών και βιοτικών αναγκών (καθ’ όσον τούτο είναι δυνατόν) των εκ των 
χωρών της ιεραποστολής παρεπιδημούντων ορθοδόξων και μη. 

ι) Με τη συνεργασία με τους άλλους Ιεραποστολικούς Οργανισμούς 
που δρούν στην Ελλάδα ή στο εξωτερικό. 

2. Η πραγματοποίηση του σκοπού του ιδρύματος που αναφέρεται στο 
στοιχείο (β) του προηγουμένου άρθρου επιδιώκεται μεταξύ των άλλων 
και με τους παρακάτω τρόπους, αλλά πάντοτε μετά από σύμφωνη 
γνώμη του οικείου Ιεράρχου, που έχει την ποιμαντική ευθύνη της περιο¬ 
χής με απόφαση του Οικουμενικού Πατριαρχείου: 

α) Με την εξεύρεση εφημερίων που δέχονται να αποσπασθούν σύμ¬ 
φωνα με τον ισχύοντα νόμο, και να υπηρετήσουν για δύο (2) ή περισσό¬ 
τερα έτη σε Ναούς Ορθοδόξων Κοινοτήτων της Άπω Ανατολής και 
αντιμετώπιση εκτάκτων αναγκών αυτών ή και των οικείων τους. 

β) Με την οικονομική ενίσχυση ιθαγενών εφημερίων έως ότου κατα¬ 
στούν ικανές οι Εκκλησιαστικές Κοινότητές τους να καλύπτουν πλήρως 
τις οικονομικές τους ανάγκες. 

γ) Με την εξεύρεση διδασκάλων που δέχονται να υπηρετήσουν σε 
σχολεία Ορθοδόξων Κοινοτήτων και με την συμπαράσταση, με ποικί¬ 
λους τρόπους, στο έργο τους. 

δ) Με την οικονομική ενίσχυση προς τις Ορθόδοξες Κοινότητες για να 
αποκτήσουν κατάλληλους Ναούς. 

ε) Με τον εξοπλισμό των Ιερών Ναών με τα αναγκαία εκκλησιαστικά 
είδη. 

Άρθρο 4 

Περιουσία - Πόροι 

1. -Περιουσία του ιδρύματος αποτελούν: 

α) Ποσό δύο εκατομμυρίων (2.000.000) δραχμών και 

β) Μονώροφη οικία μετά του οικοπέδου της, έκτασης 240 Μ2, που 
βρίσκεται στην οδό Ιπποκρήνης αριθ. 5 του Δήμου Ζωγράφου Αττικής. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 


μιές, κληροδοσίες και δωρεές οποιουδήποτε φυσικού ή νομικού προσώ¬ 
που προς αυτό. 

Άρθρο 5 

Όργανα του Ιδρύματος 

Η λειτουργία του ιδρύματος εξασφαλίζεται και πραγματοποιείται με 
τα παρακάτω όργανα. 

α) Την Συνοδική Επιτροπή του Οικουμενικού Πατριαρχείου επί των 
Επαρχιών του θρόνου στο εξωτερικό και επί της Ορθοδόξου Ιεραποστο¬ 
λής υπό την οποία υπάγεται, νόμιμα εκάστοτε εκπροσωπουμένη, β) το 
Διοικητικό Συμβούλιο και γ) την. Εξελεγκτική Επιτροπή. 

Άρθρο 6 

Πατριαρχική Συνοδική Επιτροπή 

Η Συνοδική Επιτροπή του Οικουμενικού Πατριαρχείου ως ιδρύτρια, 
αποτελεί το ανώτατο όργανο του ιδρύματος και έχει υπέρ αυτής το τεκ¬ 
μήριο αρμοδιότητος και ειδικότερα: 

α) Διορίζει και ανακαλεί τα μέλη του Διοικητικού Συμβουλίου και της 
Εξελεγκτικής Επιτροπής, β) εγκρίνει τον προγραμματισμό του ιδρύμα¬ 
τος και επιψηφίζει τον οικονομικό προϋπολογισμό, απολογισμό και ισο¬ 
λογισμό του, οι οποίοι υποβάλλονται προς τούτο σ’αυτή κάθε χρόνο. 

Άρθρο 7 

Διοίκηση 

1. Το ίδρυμα διοικείται από ενδεκαμελές Διοικητικό Συμβούλιο, με 
τριετή θητεία, που αποτελείται από ευσυνείδητα ορθόδοξα μέλη της κοι¬ 
νωνίας, που έχουν εκδηλώσει έμπρακτα το ενδιαφέρον τους προς την ιε¬ 
ραποστολή και έχουν την ικανότητα και το ζήλο να εργασθούν με αφιλο¬ 
κέρδεια για την πραγματοποίηση των σκοπών του ιδρύματος. 

2. Τα μέλη του Διοικητικού Συμβουλίου επιλέγονται και προτείνο- 
νται, για τον με τριετή θητεία διορισμό τους, σύμφωνα με τις διατάξεις 
του άρθρου 99 του Α.Ν. 2039/1939 από την Πατριαρχική Συνοδική 
Επιτροπή τρεις μήνες πριν από την έναρξη της αντίστοιχης θητείας. Η 
θητεία των μελών του Διοικητικού Συμβουλίου, τα οποία είναι επανε- 
κλέξιμα, αρχίζει την 1η Μαρτίου και λήγει την τελευταία ημέρα του Φε¬ 
βρουάριου του τελευταίου (τρίτου) έτους. Η θητεία των μελών του πρώ¬ 
του Διοικητικού Συμβουλίου αρχίζει από τη δημοσίευση στην Εφημε¬ 
ρίδα της Κυβέρνησης του παρόντος και λήγει την τελευταία μέρα του 
Φεβρουάριου του τέταρτου (από τη δημοσίευση) έτους. 

3. Μέλη του πρώτου Διοικητικού Συμβουλίου του ιδρύματος ορίζο¬ 
νται οι: 

α) Αθανασιάδης Δημήτριος, ως Πρόεδρος, 
β) Αναγνωστόπουλος Βασίλειος, ως Α' Αντιπρόεδρος, 
γ) Ταμπούρογλου Νικόλαος, ως Β’ Αντιπρόεδρος. , 
δ) Σπυροπούλου Μαρία, ως Γραμματέας. 

• ε) Σαζακλή Ευγενία, ως Ταμίας και 
στ) Θεοδωρόπουλος Λεωνίδας, 
ζ) Κουμαριανός Ματθαίος, 
η) Δράκος Στυλιανός, 
θ) Λάππας Ιωάννης, 
ι) Μιχαλάς Αναστάσιος και 
ια) Ταμπάκη Μαρία, ως μέλη. 

4. Ο Πρόεδρος, οι Αντιπρόεδροι, ο Γραμματέας και ο Ταμίας του 
Διοικητικού Συμβουλίου, αν δεν οριστούν από την Πατριαρχική Συνο¬ 
δική Επιτροπή, κατά την επιλογή τους ως μελών με τριετή θητεία, ορί¬ 
ζονται με πράξη των μελών του Διοικητικού Συμβουλίου του ιδρύματος, 
έπειτα από ψηφοφορία. 

5. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται μετά 
από πρόταση της Πατριαρχικής Συνοδικής Επιτροπής, σύμφωνα με τις 
διατάξεις της συστατικής πράξης και του άρθρου 99 του Α.Ν. 2039/ 
1939. 

6. Το Διοικητικό Συμβούλιο συνεδριάζει τακτικά κάθε δίμηνο και 
έκτακτα όποτε το ζητήσει ο Πρόεδρος ή τρία από τα μέλη του, με γρα¬ 
πτή αίτησή τους προς τον Πρόεδρο, πάντοτε όμως έπειτα από πρό- 

σκληση του Προέδρου. 

7. Το Διοικητικό Συμβούλιο βρίσκεται σε απαρτία όταν είναι παρόντα 
επτά (7) τουλάχιστον μέλη του. Μεταξύ των παρόντων πρέπει υποχρε¬ 
ωτικά να είναι και ο Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

9 . Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμο·,. 

Άρθρο 8 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων, 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

ε) Αποφασίζει για την σύσταση παραρτημάτων του ιδρύματος σε διά¬ 
φορες πόλεις της Ελλάδος και της αλλοδαπής, καθώς και για τον τρόπο 
λειτουργίας τους. 

στ) Αποφασίζει για τη σύναψη δανείων και την αξιοποίηση της πε¬ 
ριουσίας του ιδρύματος. 

ζ) Προτείνει, δια της αρμόδιας Πατριαρχικής Συνοδικής Επιτροπής, 
στο Οικουμενικό Πατριαρχείο την απονομή τιμητικών διακρίσεων σε 
φυσικά ή νομικά πρόσωπα που πρόσφεραν σημαντικές υπηρεσίες στο 
ίδρυμα. 

Άρθρο 9 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
από αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 


σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτή δε συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως όποτε κρίνει σκόπιμο, να αναθέτει την εισήγηση διαφόρων 
θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους, καθώς και τα γραμμάτια είσπραξης. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου - και ενεργεί σύμφωνα με τις 
ειδικές εξουσιοδοτήσεις και εντολές αυτού. 

η) Ενθαρρύνει και κατευθύνει τους εργαζομένους στο ίδρυμα (τόσο με 
αμοιβή όσο και εθελοντικά), για να ανταποκρίνονται πληρέστερα στην 
αποστολή τους. 

θ) Υποβάλλει στην Πατριαρχική Συνοδική Επιτροπή αντίτυπα των 
προϋπολογισμών, απολογισμών και γενικών ισολογισμών του ιδρύμα¬ 
τος, για επιψήφιση. 

ι) Εποπτεύει τον συντονισμό του όλου έργου του ιδρύματος και ενημε¬ 
ρώνει τα διοικητικά όργανα αυτού για τη λειτουργία και τις ανάγκες του 
ιδρύματος. 

2. Τον Πρόεδρο, όταν απουσιάζει ή κωλύεται, αναπληρώνει ο ένας 
από τους δύο Αντιπροέδρους και σε περίπτωση απουσίας ή κωλύματος 
και των δύο άλλο μέλος του Διοικητικού Συμβουλίου, που ορίζεται με 
απόφαση αυτού. 

Άρθρο 10 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικτικό Συμβούλιο (λόγω ειδικών συνθηκών), να βοηθεί- 
ται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου, ^ου ορίζεται με απόφαση αυτού. 

Άρθρο 11 

Αρμοδιότητες Ταμία 
■1.0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 

Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 12 

Εξελεγκτική Επιτροπή 

1. Η Εξελεγκτική Επιτροπή αποτελείται από δύο μέλη που διορίζο¬ 
νται από την Πατριαρχική Συνοδική Επιτροπή. 

2. Έργο της Επιτροπής αυτής είναι ο έλεγχος των τηρουμένων λογι¬ 
στικών βιβλίων, των τριπλοτύπων αποδείξεων εισπράξεων, των ενταλ¬ 
μάτων πληρωμών, αποδείξεων δαπανών, που τηρούνται από τον Ταμία 
(εάν οι δαπάνες έγιναν σύμφωνα με τον προϋπολογισμό και νόμιμα) και 
υποβάλλει στο τέλος κάθε οικονομικού έτους σχετική έκθεση σε τρία 
αντίγραφα προς το Διοικητικό Συμβούλιο. Το Διοικητικό Συμβούλιο 
υποβάλλει κάθε χρόνο την έκθεση της Εξελεγκτικής Επιτροπής μαζί με 
τον ετήσιο απολογισμό του ιδρύματος στον Υπουργό Οικονομικών, υπο¬ 
βάλλοντας αντίτυπα αυτής και στην Πατριαρχική Συνοδική Επιτροπή, 
για ενημέρωσή της. 

3. Μέλη της πρώτης Εξελεγκτικής Επιτροπής διορίζονται οι Ισίδω¬ 
ρος Σταματέλος και Αικατερίνη Κομίνη. 

4. Η θητεία των μελών της Εξελεγκτικής Επιτροπής είναι τριετής, 
όπως και των μελών του Διοικητικού Συμβουλίου, και οι υπηρεσίες τους 
παρέχονται χωρίς αμοιβή. 

5. Η θητεία των μελών της πρώτης Εξελεγκτικής Επιτροπής αρχίζει 
και λήγει όπως η θητεία των μελών του πρώτου Διοικητικού Συμβου¬ 
λίου σύμφωνα με τα οριζόμενα στην παράγραφο 2 του άρθρου 7 του πα¬ 
ρόντος Οργανισμού. 

. Άρθρο 13 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/1939). 

Άρθρο 14 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφία. 

β) Βιβλίο πρακτικών συνεδριάσεων του Διοικητικού Συμβουλίου: 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος, που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις άρθρου 34 του από 18.8.1941 Καν. Δ/τος. 

ε) Βιβλίο κινητής και ακίνητης περιουσίας του ιδρύματος. 

στ) Βιβλίο ευεργετών και δωρητών του ιδρύματος. 

ζ) Στελέχη, αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο απαφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 


σης της περιουσίας του ιδρύματος και της εκτέλεσης των σκοπών του. 

* Άρθρο 15 

Τροποποίηση Οργανισμού 

Ο .Οργανισμός του ιδρύματος μπορεί να τροποποιηθεί ή να συμπλη¬ 
ρωθεί, ως προς τις μη θεμελιώδεις διατάξεις του, με Προεδρικό Διά¬ 
ταγμα, σύμφωνα με τις διατάξεις των άρθρων 98 του Α.Ν. 2039/ 
1939 και 110 και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού, που συνεδριάζει με πλήρη απαρτία και 
αποφασίζει με πλειοψηφία τουλάχιστον επτά (7) μελών, και μετά από 
έγκρισή της από την Πατριαρχική Συνοδική Επιτροπή. 

Άρθρο 16 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει, καθώς επίσης 
και όταν, με πράξη της Διοίκησης ή με απόφαση των Δικαστηρίων, με¬ 
ταβληθούν οι σκοποί του ιδρύματος και τούτο συμβεί χωρίς να υπάρχει 
η σύμφωνη γνώμη της Πατριαρχικής Συνοδικής Επιτροπής. 

2. Σε περίπτωση, διάλυσης του ιδρύματος για οποιοδήποτε λόγο, η 
περιουσία του περιέρχεται στο Οικουμενικό Πατριαρχείο από το οποίο 
θα διορίζονται εκκαθαριστές της περιουσίας αυτού. 

Στους Υπουργούς Εξωτερικών, Οικονομικών και.Εθνικής Παιδείας 
και Θρησκευμάτων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΟΙΚΟΝΟΜΙΚΟΝ 

ΚΑΡΟΛΟΣ ΠΑΠΟΥΛΙΑΣ ΔΗΜΗΤΡΗΣ ΤΣΟΒΟΛΑΣ ' 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 


Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΣΑΚΗ ΚΑΡΑΓΙΩΡΓΑ» καπκύρωση του οργανισμού αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 12861/13.4.1987 πράξη της Συμβολαιογράφου Αθήνας 
Καλλιόπης Σαλάτα - Καρακαξίδου, όπως αυτή τροποποιήθηκε με την 
13151/15.7.1987 πράξη της ίδιας συμβολαιογράφου, με την οποία 
οι: 

1) Βάσης Λαοκράτης του Δημητρίου, 2) Γεωργακόπουλος Θεόδωρος 
του Ανδρέα, 3) Δελούκας Εμμανουήλ του Σωτηρίου, 4) Ζάννας Παύλος 
του Αλεξάνδρου, 5) Ζυγογιάννης Γεώργιος του Κωνσταντίνου, 6) Κα- 
λυβιαννάκης Κωνσταντίνος του Νικολάου, 7) Καράγιωργα Νίκη σύζ. 
Διονυσίου, 8) Κασιμάτη Κυριακούλα θυγ. Ιωάννη, 9) Κριμπάς Γεώρ¬ 
γιος του Ηλία, 10) Κόναρης Δημοσθένης του Γεωργίου, 11) Κωνστα- 
ντόπουλος Νικόλαος του Ανδρέα, 12) Λαμπρινίδης Ματθαίος του Ιω¬ 
άννη, 13) Μήνης Αναστάσιος του Παναγιώτη, 14) Παντελάκης Στέφα¬ 
νος του Νικολάου, 15) Παπαθανασίου Χρήστος του Αλεξάνδρου, 16) 
Παπαμαργάρης Θεοχάρης του Μάργαρη, 17) Ρόκος Δημήτριος του 
Κλεάνθη, 18) Ρέππας Παναγιώτης του Ασημάκη, 19) Ψυχοπαίδης 
Κοσμάς του Βασιλείου, 20) Φιλίας Βασίλειος του Ιωάννη με την οποία 
συστήθηκε κοινωφελές ίδρυμα με την επωνυμία «ΙΔΡΥΜΑ ΣΑΚΗ ΚΑ- 
ΡΑΓΙΩΡΓΑ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 15.12.1987 γνωμοδότηση του Συμβουλίου Εθνικών 
Κληροδοτημάτων. 

4. Την αριθ. 1043/1989 απόφαση του Συμβουλίου της Επικρα- 

τείας με πρόταση των Υπουργών Οικονομικών, Εθνικής Παιδείας και 
Θρησκευμάτων και Πολιτισμού, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΣΑΚΗ ΚΑΡΑΓΙΩΡΓΑ» η οποία έγινε από τους: 1) 
Βάση Λαοκράτη του Δημητρίου, 2) Γεωργακόπουλο Θεόδωρο του Αν- 
δρέα, 3) Δελούκα Εμμανουήλ του Σωτηρίου, 4) Ζάννα Παύλο του Αλε¬ 
ξάνδρου, 5) Ζυγογιάννη Γεώργιο του Κωνσταντίνου, 6) Καλυβιαννάκη 
Κωνσταντίνο του. Νικολάου, 7) Καράγιωργα Νίκη σύζ. Διονυσίου, 8) 
Κασιμάτη Κυριακούλα θυγ. Ιωάννη, 9) Κριμπά Γεώργιο του Ηλϊα, 10) 
Κόναρη Δημοσθένη του Γεωργίου, 11) Κωνσταντόπουλο Νικόλαο του 
Ανδρέα, 12) Λαμπρινίδη Ματθαίο του Ιωάννη, 13) Μήνη Αναστάσιο 
του Παναγιώτη, 14) Παντελάκη Στέφανο του Νικολάου, 15) Παπαθα¬ 
νασίου Χρήστο του Αλεξάνδρου, 16) Παπαμαργάρη Θεοχάρη του Μάρ- 
γαρη, 17) Ρόκο Δημήτριο του Κλεάνθη, 18) Ρέππα Παναγιώτη του 
Ασημάκη, 19) Ψυχοπαίδη Κοσμά του Βασιλείου, 20) Φιλία Βασίλειο 
του Ιωάννη με την 12861/13.4.1987 πράξη της συμβολαιογράφου 
Αθήνας Καλλιόπη Σαλάτα - Καρακαξίδου όπως αυτή τροποποιήθηκε 
με την αριθ. 13151/15.7.1987 πράξη της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην έποπτεία και τον έλεγχο των Υπουργών Οικονομικών, Εθνι¬ 
κής Παιδείας και Θρησκευμάτων και Πολιτισμού και διέπεται από τις 
διατάξεις της παραπάνω συστατικής του πράξης, του παρακάτω οργα¬ 
νισμού, του Α.Ν. 2039/1939 και των διαταγμάτων που εκ Κ ' αν ή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμ.. 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΣΑΚΗ ΚΑΡΑΓΙΩΡΓΑ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΣΑΚΗ ΚΑΡΑ- 
ΓΙΩΡΓΑ» που συστήθηκε από τους: 1) Βάση Λαοκράτη του Δημητρίου, 
2) Γεωργακόπουλο Θεόδωρο του Ανδρέα, 3) Δελούκα Εμμανουήλ του 
Σωτηρίου, 4) Ζάννα Παύλο του Αλεξάνδρου, 5) Ζυγογιάννη Γεώργιο 
του Κωνσταντίνου, 6) Καλυβιαννάκη Κωνσταντίνο του Νικολάου, 7) 
Καράγιωργα Νίκη σύζ. Διονυσίου, 8) Κασιμάτη Κυριακούλα θυγ. Ιω¬ 
άννη, 9) Κριμπά Γεώργιο του Ηλία, 10) Κόναρη Δημοσθένη του Γεωρ¬ 
γίου, 11) Κωνσταντόπουλο Νικόλαο του Ανδρέα, 12) Λαμπρινίδη Ματ¬ 
θαίο του Ιωάννη, 13) Μήνη Αναστάσιο του Παναγιώτη, 14) Παντε¬ 
λάκη Στέφανο του Νικολάου, 15) Παπαθανασίου Χρήστο του Αλεξάν¬ 
δρου, 16) Παπαμαργάρη θεοχάρη του Μάργαρη, 17) Ρόκο Δημήτριο 
του Κλεάνθη, 18) Ρέππα Παναγιώτη του Ασημάκη, 19) Ψυχοπαίδη 
Κοσμά του Βασιλείου, 20) Φιλία Βασίλειο του Ιωάννη με την 12861/ 

13.4.1987 πράξη της συμβολαιογράφου Αθήνας Καλλιόπης Σαλάτα - 
Καρακαξίδου όπως αυτή τροποποιήθηκε με την αριθ. 13151/ 

15.7.1987 πράξη της ίδιας συμβολαιογράφου αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της παραπάνω 
συστατικής πράξης, του παρόντος Οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2 
Σκοπός 

1. Σκοπός του Ιδρύματος είναι η διεπιστημονική έρευνα θεμάτων που 
αφορούν στην οικονομική, πολιτική και κοινωνική διάσταση του κρά¬ 
τους στους σύγχρονους κοινωνικούς σχηματισμούς που αποτέλεσαν 


αντικείμενο της επιστημονικής αναζήτησης και της διδασκαλίας του 
Σάκη Καραγιώργα. 

Ειδικότεροι στόχοι είναι η έρευνα της συγκρότησης των κρατικών 
λειτουργιών, του ρόλου του πολίτη στη σύγχρονη κοινωνία, των εξου¬ 
σιαστικών δομών της κοινωνίας και της σχέσης τους με το κράτος, η 
ανάλυση των διαφόρων τρόπων άσκησης κοινωνικής και οικονομικής 
πολιτικής με έμφαση στη δημοσιονομική πολιτική, καθώς και ο προσ¬ 
διορισμός των επιδράσεών τους στη διανομή του εισοδήματος και του 
πλούτου. 

2. Μέσα για την πραγματοποίηση του σκοπού είναι: 
α) Η προώθηση και διεξαγωγή επιστημονικής έρευνας και η δημο¬ 
σίευση των αποτελεσμάτων ερευνών που διεξάγονται κάτω από την αι¬ 
γίδα του ιδρύματος ή και από άλλους ανεξάρτητους ερευνητές και αφο¬ 
ρούν στα πιο πάνω θέματα. 

β) Η οικονομική ενίσχυση (υποτροφίες) σε μεταπτυχιακούς κυρίως 
σπουδαστές για ειδίκευση στα θέματα αυτά. 

γ) Η χορήγηση βραβείων για εργασίες που προάγουν την επιστήμη 
σε περιοχές που περιλαμβάνονται στους σκοπούς του ιδρύματος. 

δ) Η οργάνωση συνεδρίων, σεμιναρίων και διαλέξεων καθώς επίσης 
και η συμμετοχή σε επιστημονικά συνέδρια του εσωτερικού και εξωτερι¬ 
κού στα θέματα αυτά. 

ε) Η περιοδική έκδοση εργασιών σχετικών με τα θέματα αυτά, 
στ) Η συνεργασία με άλλους διεθνείς οργανισμούς και ερευνητικά 
κέντρα του εσωτερικού και εξωτερικού για την προώθηση των σκοπών 
τι- " -Λματος. 

./ * ί οργάνωση βιβλιοθήκης και αρχείου, για χρήση των ερευνητών, 
η) Κάθε άλλο μέσο πρόσφορο για την προώθηση του σκοπού του ιδρύ¬ 
ματος. ... 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσό των δύο εκατομμυρίων 
εβδομήντα χιλιάδων (2.070.000) δραχμών που βρίσκεται κατατεθει¬ 
μένο στην Τράπεζα Αττικής με αριθμό λογαριασμού ταμιευτηρίου 
81144842. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

1. Το ίδρυμα διοικείται από επταμελές Διοικητικό Συμβούλιο που 
αποτελείται από ένα μέλος της οικογένειας Σάκη Καράγιωργα και έξι 
(6) μέλη που επιλέγονται ανάμεσα σε εκείνους που δείχνουν ενεργό εν¬ 
διαφέρον για τους σκοπούς του ιδρύματος. 

Το πρώτη Διοικητικό Συμβούλιο του ιδρύματος αποτελείται από 
τους: 

ά) Γεωργακόπουλο Θεόδωρο του Ανδρέα, 
β) Καράγιωργα Νίκη του Διονυσίου, 
γ) Λαμπρινίδη Ματθαίο του Ιωάννη, 
δ) Πάκα Θεοφάνη του Βασιλείου, ' 
ε) Πετραλιά Νικόλαο του Στεφάνου, 
στ) Ρόκο Δημήτριο του Κλέανθη, 
ζ) Ψυχοπαίδη Κοσμά του Βασιλείου. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, τον Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ- 

στατικής πράξης και του άρθρου 99 του Α.Ν. 2039/1939. 

4. Κάθε τρία χρόνια με κλήρωση που γίνεται μεταξύ των μελών του 
Διοικητικού Συμβουλίου λήγει η θητεία των δύο από αυτά. Τα υπόλοιπα 
πέντε μέλη ορίζουν τα δύο νέα μέλη χωρίς να αποκλείεται η επανεκλογή 
των μελών που έληξε η θητεία τους. 

5. Το Διοικητικό Συμβούλιο συνεδριάζει κάθε τρίμηνο και έκτακτα 
όποτε το ζητήσει ο Πρόεδρος ή τρία από τα μέλη του, με γραπτή αίτησή 
τους προς τον Πρόεδρο, πάντοτε όμως έπειτα από πρόσκληση του Προέ¬ 
δρου. 

6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειψοηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα περισσότερο από έξι μήνες θεωρείται ότι έχει 
παραιτηθεί και η κενή θέση συμπληρούται από νέο μέλος σύμφωνα με τα 
οριζόμενα στην παρ. 3 του παρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό καθώς και η γνώμη των μελών που τυχόν διαφωνούν. Τα 
πρακτικά υπογράφονται από όλα τα μέλη που μετέχουν στη συνεδρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/Α71939). 

Μαζί με τον απολογισμό, καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας, και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την οινακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του που θα 
ορίζεται με απόφαση του Διοικητικού Συμβουλίου. 


β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

■ β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Επιλογή και ανακήρυξη υποτρόφων 

1. Το Διοικητικό Συμβούλιο του ιδρύματος συντάσσει πρόσκληση για 
την υποβολή σ’ αυτό αιτήσεων χορήγησης υποτροφιών, σύμφωνα με 

τους όρους των συστατικών πράξεων και του παρόντος οργανισμού, 
στην οποία αναφέρονται ο αριθμός των υποτροφιών, οι προϋποθέσεις 
απονομής αυτών και τα συνυποβλητέα δικαιολογητικά. Περίληψη της 
πρόσκλησης δημοσιεύεται μια φορά τουλάχιστον σε εφημερίδα των Αθη¬ 
νών. 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, σύμφωνα με τις διατάξεις της συστατικής πράξης του ιδρύματος, 
του παρόντος οργανισμού, του Α.Ν. 2039/1939 και του από 
18.8.1941 Καν. Δ/τος (ΦΕΚ 286/Α'/1941). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 2039/1939 και του 
άρθρου 28 του από 18.8.1941 σχετικού Καν. Δ/τος. 

2, Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 21, 23, 24, 26 και 27 του από 18.8.1941 Καν. 
Δ/τος (ΦΕΚ 286/Α723.8.1941). 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετ., 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α-/22.12.1939). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 


χρονολογική σειρά και με λογιστική τάξη, όλα τα έσοδα και έξοδα του 
ιδρύματος, που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία τα οποία ορίζονται από τις 
διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγη&ης οικονομικών ενισχύσεων και βρα¬ 
βείων. * 

στ) Στελέχη, αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

0 οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Η σχετική απόφαση του Διοικητικού Συμβουλίου λαμβάνεται με 
απόλυτη πλειοψηφία του συνολικού αριθμού των μελών του. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Πάντειο Ανωτάτη Σχολή Πολιτικών 
Επιστημών για την εκτέλεση παρεμφερούς σκοπού. 

Στους Υπουργούς Οικονομικών, Εθνικής Παιδείας και Θρησκευμά¬ 
των και Πολιτισμού, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 8 Ιουνίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

ΔΗΜΗΤΡΗΣ ΤΣΟΒΟΛΑΣ ΓΙΩΡΓΟΣ Α. ΠΑΠΑΜΔΡΕΟΥ 

ΠΟΛΙΤΙΣΜΟΥ 

ΑΜΑΛΙΑ-ΜΑΡΙΑ (ΜΕΛΙΝΑ) ΜΕΡΚΟΥΡΗ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας: 

Καποδιστρΐου 34 

Ί04 32 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρΐου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Αηό 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο 


Η ετήσια συνδρομή είναι: 

α) Για το Τεύχος Α' 
β) » » » Β' 

γ) » » » Γ' 

δ) » » » Δ' 

ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη 


Πληροφορίες: τηλ. 52.48.320 


Γαμείο 2531 


Δρχ. 


7.000 
10.000 
4.000 
10.000 
8.000 
4.000 
2.000 
5.000 
- 1.000 
20.000 
45.000 


Κωδικός αριθ. κατάθεοης οτο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


350 

500 

200 

500 

400 

200 

100 

250 

50 

1.000 

2.250 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















